open-index/open-wikipedia-markdown huggingface dataset:
Peugeot 107

**107** er en bybil laget av det franske selskapet Peugeot. Bilen finnes i 3- og 5-dørs utgaver, og kom på markedet i 2005.

Bilen er et samarbeide mellom Toyota og PSA Peugeot Citroën, og bygges på deres fellesforetak TPCA i Kolín i Tsjekkia. Peugeot 107 fikk 4 stjerner i Euro NCAPs kollisjonstester. 

I 2009 fikk 107 en facelift, samtidig med dens søstermodeller Toyota Aygo og Citroën C1.
Bjelkehugging

**Bjelkehugging** var bearbeiding av tømmerstokker med øks til bjelker, dels som eksportprodukt, dels til bruk som bygningsmateriale lokalt. Produksjon av bjelker foregikk på denne måten til inn på 1900-tallet, mens sagbrukene produserte bord og planker.
Tsjosjabukta

**Tsjosjabukta** (russisk: Чёшская губа – *Tsjosjskaja guba*) er ei bukt i Barentshavet. Den ligger i Arkhangelsk oblast i nordvest-Russland, mellom Kaninhalvøya i vest og det russiske fastlandet i øst.

Bukta er sirkelformet, 110 kilometer lang og 130 kilometer bred. Dybden ved innløpet er 55 meter, ellers i bukta stort sett mindre enn 50&nbsp;meter, med mange sandbanker på 2–3&nbsp;meters dybde. Flere mindre elver munner ut i bukta. Tsjosjabukta har innløp fra nord, mellom Kapp Mikulkin i vest og Barminneset i øst. Kysten i sør er lav og sandete, mens den i øst og vest er høyere med enkelte klipper.
Belgisk blå

**Belgisk blå** er en storferase. Rasen er omdiskutert og er kjent for sin voldsomme vekst og sine store kalvingsproblemer. På grunn av en mutasjon er genet for begrensing av muskelvekst, myostatin, satt ut av spill. Rasen har derfor en unormal muskelvekst, dette fenomenet har vært kjent siden tidlig på 1800-tallet. Dette medfører blant annet at kyrne har problemer med å kalve naturlig. De fleste kalvinger blir derfor gjort med keisersnitt. Belgisk blå brukes til kjøttproduksjon.

Det finnes i overkant av 100 000 dyr av rasen, de fleste i Belgia, men rasen brukes også i blant annet Frankrike. Rasen er ikke tillatt brukt i kjøttproduksjon i Norge og i mange andre land.

## Se også
* Liste over kuraser
* Ku
Mauser m/96

**Mauser m/96** (**6,5&nbsp;mm Gevär m/96**) er en svensk rifle approbert av det svenske forsvaret i 1896.

Riflen er et repetergevær med sylinderlås kamret for kaliber 6,5 x 55 mm ammunisjon, som var det svenske standardkaliberet i mange år. Sverige kjøpte inn omtrent  rifler fra tyske Mauser, og ga dem navnet m/96. Carl Gustafs Stads Gevärsfaktori i Sverige produserte så omtrent 440 000 eksemplarer på lisens.  ble produsert hos Husqvarna i 1940-årene til Frivilliga Skytterörelsen (FSR).

Våpenet har innvendig 5 patroners våpenmagasin, som lades med 5 patroner festet på klips for hurtig lading (standard Mausersystem).

Den ble byttet ut i 1938 med Mauser m/38.  gevær m/96 ble bygget om til gevær m/38 (populært kalt m/96-38) og  til Prickskyttegevär m/41.

## Varianter
* m/1894 karbin – karabinversjon (kortere)
* m/1896 lång gevär
* m/1938 kort gevär (14&nbsp;cm kortere)
* m/1941 prickskyttegevär – skarpskyttergevær, m/96 med kikkertsikte, enten et tysk M41 Ajack eller M42 svensk AGA.


Fil:Gevär m-1941 m kikarsikte - 6,5x55mm - Armémuseum.jpg|Prickskyttegevär m/41
Fil:Kikarsikte m-1941 till gevär m-1941 - Armémuseum.jpg|Kikkertsikte m/41 ZF Ajack 4x90
Fil:Gevär m-1938 - 6,5x55mm - ombyggd m-1896 - Armémuseum.jpg|Gevär m/38
Fil:Karbin m-1894 - 6,5x55mm - Armémuseum.jpg|Karbin m/94


## Se også
* Krag-Jørgensen, norsk rifle approbert av det norske forsvaret i 1894.
* SIG Sauer 200 STR, etterfølgeren til m/96 hos Frivilliga Skytterörelsen

## Eksterne lenker
* 
*  se/rifles se.htm Gøta Våpen – Swedish Military Rifles 1894 – 1995
Pimenta racemosa

**Pimenta racemosa**, også kalt «Bay» «Bay Rum tree» eller «West-Indian Bay», er et løvtre i «allehåndeslekten» *Pimenta*. Den er 4-12 meter høy, og brukes til utvinning av eteriske oljer til parfyme. Virkestoffene er eugenol og estragol. På samme måte som eukalyptus-olje brukes den ofte mot forkjølelse. 

Både oljen og fruktene av planten er giftige. Blomstene er hvite, og fruktene (bærene) svarte, begge deler ca. 1 cm i diameter. Planten dyrkes idag flere steder i verden, inklusive Oseania.

## Eksterne lenker
*
Kapp Mikulkin

**Kapp Mikulkin** (russisk: Микулкин Нос &ndash; *Mikulkin Nos*) er det østligste punktet på Kaninhalvøya i Russland. Det ligger på et nes som stikker ut mot sørøst, mellom Barentshavet i nord og Tsjosjabukta i sør.

## Referanser
Sun Yee On

** Sun Yee On** (kinesisk: 新義安) er en av de mektigste kinesiske triader. Denne Hongkong-triaden er med sine 50&nbsp;000 medlemmer på verdensbasis den største kinesiske triade hva angår medlemstall.

Organisasjonen ble etter det som fortelles av deres egne grunnlagt av en borgermester ved navn Heung Chin, opprinnelig fra Chiu Chow, i 1919. Han tilhørte partiet Guomindang. Han ble deportert til Taiwan tidlig i 1950-årene og fortsatte å lede organisasjonen derfra.

Etter hans død overtok hans sønn Charles Heung Wah-Keung (向華強) ledelsen. Charles Heung Wah-Keung investerte store summer i Hongkongs underholdningsindustri.

Triaden har underorganisasjoner i New York City, Miami, San Francisco og Los Angeles.
Vitenskapsåret 1863

## Hendelser

## Prisvinnere
* Copleymedaljen: Adam Sedgwick, britisk geolog.
* Wollastonmedaljen: Gustav Bischof, tysk geolog og kjemiker.

## Fødsler

## Dødsfall

## Bildegalleri

Никитский_ботанический_сад_001.jpg|Christian von Steven(1781–1863)
Bravais2.gif|Auguste Bravais(1811-1863)
Axel_Thue.jpg|Axel Thue(1863–1922)


## Referanser


## Eksterne lenker
*
Tokrets bremsesystem

**Tokrets bremsesystem** er en måte å bygge opp et hydraulisk bremsesystem på kjøretøy, slik at noe av bremseeffekten er intakt om det skjer tap av trykk eller bremseeffekt på den ene kretsen, for eksempel på grunn av lekkasje.

Tokrets bremsesystem er krav i den norske kjøretøyforskriften. Ved kjøp av en mindre, billig bil i utlandet, kunne en i 1960-årene risikere at bilen kun var utstyrt med enkelt bremsesystem, og det ble krevet ombygging for å få norsk registrering.

Hovedsylinderen i et hydraulisk bremsesystem for bil er den sylinderen som styres av bremsepedalen. Ved tokrets bremsesystem er det to kamre i sylinderen som styrer hver sin hydraliske krets, for eksempel et par av hjulbremsesylindre.

Det er flere måter å konstruere tokrets bremsesystem på. En metode er at det ene kamret i hovedsylinderen er i forbindelse med bremsesylinderen på høyre forhjul og venstre bakhjul, og det andre kamret settes i forbindelse med venstre forhjul og høyre bakhjul.  Et annet system har doble kamre i bremsesylindrene på framhjulene, slik at utfall i en krets kun gir bremsetap i det ene bakhjulet, men at bremseeffekten på begge framhjul er intakt.

Bremsevæskebeholderen i et tokrets bremsesystem har en vertikal skillevegg i nederste del i beholderen. Normal fylling av beholderen er en del over øvre kant av skilleveggen. Lekkasje i den ene kretsen kan tømme bremsevæsken øverst i beholderen og på ene siden av skilleveggen. Det vil likevel være noe bremsevæske igjen som reserve for den andre bremsekretsen.

## Eksterne lenker
*  Lovdata. Kjøretøyforskriften om bremser.
Diamantina (elv)

**Diamantina** er ei elv i Queensland i Australia. Den er rundt 900&nbsp;kilometer lang, og har et nedbørfelt på 158&nbsp;000&nbsp;km². Elva har utspring i Kirbys Range, nordvest for Longreach, og renner først mot øst, og deretter i sørvestlig retning. I vannrike år renner elva sammen med Georgina, som kommer inn fra nord, og danner elva Warburton, som noen ganger kan nå helt til den nordlige delen av Eyresjøen.

Elva fikk navnet av William Landsborough i 1866, som kalte den opp etter Diamantina Roma Bowen, kona til Queenslands første guvernør, George Ferguson Bowen.

## Referanser
Henrik Thodesen

**Henrik Nicolas Thodesen** (født 1980) er en norsk skuespiller, programleder og komiker. Han er kjent som programleder i radioprogrammet *[[P3morgen]]* på NRK P3 og som skuespiller i TV 2s humorprogram *[[Torsdag kveld fra Nydalen]]* (2009).

Før Thodesen begynte i TV 2 jobbet han fem år som stand-up-komiker og deretter tre år i NRK P3s *P3-morgen*. Han har også hatt en rolle i den norske kortfilmen *Hjemmekamp* fra 2004 og *Ønskebrønnen og andre historier* fra 2005. I 2007 spilte han en ukreditert rolle som kameramann i TV-serien *[[Torsdag kveld med Steinar Sagen]]*. I 2011 spilte han en sentral rolle filmkomedien *[[Hjelp, vi er i filmbransjen]]*.

I 2015 ledet han humorprogrammet *En helt vanlig dag* på TVNorge sammen med Odd-Magnus Williamson.

Thodesen var også med som DJ i den norskspråklige rapgruppen URO. Han kalte seg da DJ Nick og var lenge aktuell som DJ for Klovner i kamp også. Våren 2020 kom han på delt tredjeplass sammen med Marte Bratberg i TV 2-serien *[[Kompani Lauritzen]]*.

## Referanser


## Eksterne lenker
* 
* 
*  Henrik Thodesen på Filmweb
Einar Granum

**Einar Granum** (1920–1992) var en norsk maler, tegner, pedagog og forfatter som blant annet er innkjøpt av Nasjonalgalleriet. Maleriene hans er basert på et abstrahert formspråk med naturen som utgangspunkt, og han stiftet Einar Granum Kunstfagskole i Oslo.

## Bibliografi
* 
* 
* 

## Referanser
Aksel Andersen

**Aksel Ludvig Andersen** (1864–1943) var en norsk fløytist, i sin tid regnet som landets ledende.

Han var solofløytist i Oslo Filharmoniske Orkester 1919–26. Hans kone Dagny Andersen spilte harpe i samme orkester.

Han spilte tidligere i Nationaltheatrets orkester under kapellmester Johan Halvorsen. Videre var han aktiv som pedagog. Blant hans elever er solofløytistene Per Wang,
Hans Stenseth og Ørnulf Gulbransen og komponisten og filharmonikeren  Arvid Kleven.

Andersen fikk Kongens fortjenstmedalje i gull for sitt musikalske virke.

## Referanser
Oslo Blåsekvintett

**Oslo Blåsekvintett** (etablert 1962 i Oslo) besto av  Brynjar Hoff (obo), Per Øien (fløyte), Ivar Olsen (horn), Harald Bergersen (klarinett) og
Arild Plau (fagott og kapellmester).

De debuterte i Universitetets Aula tirsdag 9. mars 1965. Kvintetten urfremførte Johan Kvandals *Blåsekvintett* den 9. november 1971. I 1972 hadde Eckehard Pintl tatt over oboen midlertidig, og Frøydis Ree Wekre (dengang Hauge) tatt over hornet. Der var lite aktivitet etter 1980.
Ole Enger (1948)

**Ole Enger** (født 14. mars 1948) er en norsk konsernsjef. Han ble i april 2009 ansatt som administrerende direktør i Renewable Energy Corporation (REC).

Enger ble uteksaminert som cand.scient. ved Norges landbrukshøyskole i 1971. Senere har han tatt økonomistudier ved Norges Handelshøyskole, studier i «executive management» ved IMDE business school i Sveits og franskstudier i Lausanne. 

Fra 1971 til 1986 var han ansatt i Nordsilmel, fra 1983 som administrerende direktør. Han hadde deretter flere lederstillinger i Norsk Hydro fra 1986 til 1991. Han overtok som viseadministrerende direktør i Elkem i 1991, og innehadde stillingen som adm. direktør i samme selskap fra 1992 til 2006. Fra 2006 var han konserndirektør for spesialmaterialer i Orkla og adm. direktør for forretningsenheten Sapa.

Han innehar en rekke styreverv i norske bedrifter.

## Recs utvikling under ledelse av Ole Enger

I den tidsperioden der Ole Enger ledet Renewable Energy Corporation har verdien på aksjen gått fra 195 kroner til 66 øre delvis forårsaket av sterk internasjonal konkurranse, reduserte subsidier og dyr produksjon i Norge.

## Referanser


## Eksterne lenker
* Intervju med Ole Enger i Teknisk Ukeblad
* Ole Enger Orkla
Seniorrådgiver

**Seniorrådgiver** er en stillingsbetegnelse som brukes både i statsbyråkratiet i flere land og innen private organisasjoner.

## Seniorrådgiver i den norske staten
I Norge har seniorrådgiver stillingskode 1364 i statens stillingsregulativ. Stillingskoden som seniorrådgiver benyttes for stillinger med krav om høy kompetanse og med arbeidsoppgaver av særlig krevende karakter. I en del tilfeller er det også etter hvert vanlig at stillingen representerer en alternativ karrierevei til lederstillinger.

Seniorrådgiverstillingen har ofte en friere organisasjonstilknytning og stor grad av selvstendighet i arbeidsform og oppgaveportefølje. Normalt vil det kreves spesialkompetanse på høyt nivå og minimum mastergrad (tidligere hovedfag) eller tilsvarende for å kvalifisere for stillingen. Alternativt vil en grad på lavere nivå og spesialkompetanse oppnådd gjennom flere års relevant erfaring også kunne kvalifisere.

## Eksterne lenker
* Statens personalhåndbok
Storhornet (Stranda)

**Storhornet** er en fjelltopp i Strandadalen i Stranda kommune på Sunnmøre. Det har en høyde på  Toppen har god utsikt, blant annet mot Storfjorden og Stranda, samt mot de kjente fjelltoppene Slogen, Brekketindane og Smørskredtindane.

## Referanser
Pengehusholdning

**Pengehusholdning** er et økonomisk prinsipp som innebærer at man bruker penger til å handle med. Begrepet må forstås på bakgrunn av overgangen fra naturalhusholdning, som innebærer selvforsyning og byttehandel som hovedprinsipper. I Norge markerte den industrielle revolusjon i siste halvdel av 1800-tallet overgangen fra naturalhusholdning til pengehusholdning.
Kristian Hattestad

**Kristian Hattestad** (født 20. februar 1878 i Fåberg, død 8. september 1960) var en norsk politiker og avholdsmann. Han var ordfører i Øymark kommune fra 1935 til 1940.

Hattestad var født i Gudbrandsdalen, tok eksamen ved Hamar lærerskole 1899, og kom senere til Kilebu skole på Ørje i 1906. Her traff han sin blivende hustru Louise (født Kjørum), og sammen fikk de fem barn: 
Anne (f. 1918 – d. 1996) 
Tora (f. 1920) 
Ole (f. 1923 – d. 2008) 
Tollev (f. 1925 – d. 2011)
Alf (f. 1930 – d. 1989). 

Kristian Hattestad virket som lærer på Ørje frem til han gikk av for aldersgrensen. Han hadde en rekke tillitsverv i kommunen og i frivillige organisasjoner. Hattestad var også organist i Øymark kirke.

## Kilder
**[[Aftenposten]]* 14. september 1960 - Dødsfall, s. 6.
*Nilsen, Grete Brustad: *Gårds- og slektshistorie for Øymark*. B. 2, 2008, s. 56. ISBN 9788299759427 
*
Datakriminalitet

**Datakriminalitet** kan regnes som kriminalitet som er rettet mot data og datasystemer, og kriminalitet hvor datautstyr benyttes som verktøy for å begå handlingen.

Typiske former for datakriminalitet er:

* datainnbrudd
* dataangrep
* databedrageri
* informasjonsheleri
* piratkopiering
* beskyttelsesbrudd (radio- og fjernsynssignaler)

## Norge
Begrepet «datakriminalitet» har ingen rettslig betydning i norsk rett. Norges regjering har flere ganger fått utredet hvordan lovverket bør endres for å hindre datakriminalitet. Straffelovrådet avgav i 1985 utredningen Datakriminalitet (NOU 1985:32). Datakrimutvalget leverte to utredninger på 2000-tallet.

Selv om det er et ideal å gjøre bestemmelser teknologinøytrale, finnes det noen straffebestemmelser som særskilt rammer datakriminalitet. Eksempler er straffelovens § 145 annet ledd (adgang til data), § 145 b (spredning av passord m.v.) og § 270 annet ledd (databedrageri).

## Referanser
Datakrimutvalget

**Datakrimutvalget** utredet i perioden 2002-2007 tiltak for å oppdatere lovgivningen knyttet til datakriminalitet.

Utvalget ble nedsatt av Regjeringen 11. januar 2002, og det har levert to delutredninger.

I delutredning I redegjorde utvalget for nødvendige lovtilpasninger som følge av datakrimkonvensjonen (Europarådets konvensjon 185 av 8. november 2001). Utredningen ble publisert som NOU 2003:27. Stortinget vedtok lovendringene som lov av 8. april 2005 nr. 16. Ved kgl. res. av 4. november 2005 ble ratifikasjon av Europarådets konvensjon om cybercrime vedtatt, med en reservasjon som angikk Artikkel 6.

Sorenskriver Stein Schjølberg ledet utvalget. For øvrig besto utvalget av seniorrådgiver Christina Christensen, rådgiver Beate S. Dagslet, kst. tingrettsdommer Marius Stub, førstestatsadvokat Inger Marie Sunde, teknologidirektør Berit Svendsen, forbrukerombud Bjørn Erik Thon og advokat Benedict de Vibe. Sekretær for utvalget var politifullmektig Ole Jacob Garder (frem til august 2003) og førstekonsulent Helene Wegner.

I delutredning II foreslo utvalget tiltak basert på en vurdering av teknologiutviklingen. Utredningen ble publisert som NOU 2007:2. Utvalget foreslo blant annet straffebestemmelser knyttet til spam, identitetstyveri (identitetsmisbruk), informasjonstyveri,  og tjenestenekt. Forslagene ble sendt på høring i februar 2007. I desember 2008 fremmet Regjeringen forslag til nye straffebestemmelser på området. Forslaget behandles av Stortinget våren 2009.

Sorenskriver Knut Rønning ledet utvalget. For øvrig bestod utvalget av advokat Birthe Taraldseth, statsadvokat Jenny Sellæg, forsker Svein Willassen, rådgiver Christian With/seniorrådgiver Hanne P. Gulbrandsen og underdirektør Christina Christensen.

## Kilder
* Pressemelding fra Justisdepartementet, 12. februar 2007.
* NOU 2003:27 Lovtiltak mot datakriminalitet - Delutredning I
* NOU 2007:2 Lovtiltak mot datakriminalitet - Delutredning II

## Noter
Pvg m/42

**Pansarvärnsgevär modell 1942** (**Pvg m/42**) er en svensk anti-panservognrifle.

Den ble designet av Hugo Abrahamsson & Harald Jentzen og approbert av det svenske forsvar i 1942. Produksjonen foregikk hos Karl Gustafs Stads Gevärsfaktori. 3 219 våpen ble bestilt, 1 000 ble levert før andre verdenskrig var over i 1945. Våpenet var en enkeltskudds rifle med sylinderlås, kamret for ammunisjon i kaliber 20 x 108&nbsp;mm.

## Eksterne lenker
* Gøta Våpen – Swedish Military Rifles 1894 – 1995
Buick Riviera

**Buick Riviera** er en stor personbil som ble produsert av Buick i en lang rekke modellvarianter fra 1963 til 1999. Det ble i alt produsert 1&nbsp;127&nbsp;261 eksemplarer av bilen.

Modellen Buick Riviera GS, som ble produsert fra 1965 til 1975, regnes som en av de klassiske «muskelbilene».

Buick tok igjen navnet Riviera i bruk da de på Shanghai Motor Show i 2006 viste frem en konseptbil kalt 2007 Riviera.

## Referanser


## Eksterne lenker
*
Kg m/40

**Kulsprutegevär m/1940** er et svensk lett maskingevær fra 1940.

Våpenet ble designet av Hans Lauf på Magdeburg Maschinenfabrik AG i Tyskland. Mekanismen er lik som på Kg m/39. Våpenet ble produsert av Svenska Automatvapen AB (**SAV**), og alle delene ble laget på diverse fabrikker i Stockholmsområdet. Den bruker samme våpenmagasin som Kg m/21 og Kg m/37, med innføring på venstre side. Våpenet ble fort upopulært i det svenske militære, og ble overført til heimevernet, som heller ikke likte det. Kort tid etter andre verdenskrig ble den byttet ut med det 20 år eldre Kg m/21. Ca 5000 eksemplarer ble laget.

## Varianter
En lik variant ble designet i Tyskland hos bremsefabrikanten Knorr-Bremse som Hans Lauf senere begynte å arbeide hos. Den ble produsert i et begrenset antall hos Waffenfabrik Steyr under navnet MG 35/36, og ble levert til Waffen-SS.

## Eksterne lenker
* Gothia Arms Historical Society – The Light Machine Guns of Sweden
A-Moe

**A-Moe** er et bubblegumdance-band fra Trondheim som består av to personer, Natalia Davadi (f. 1984) og Alex «The Wolf» Moe (Frank Ramstad).

De har utgitt singelene «Mom is Home» (2002), «Little Red Riding Hood» (2003), «Bagpipe» (2004), «Somewhere over the Rainbow» (2004) og albumet *[[Beauty and the Beast (album)|Beauty and the Beast]]* (2005). Deres mest populære singel var «Mom is Home» som oppnådde en fjerdeplass på VG-lista i 2003.

Bandnavnet spiller på eventyrsamlerne Asbjørnsen og Moe, da låtene er inspirert av eventyr.

## Eksterne lenker
* 

## Referanser
14K-triaden

**14K-triaden** (kinesisk: 十四K, eller *14 [[karat (masse)|karat]]*) ble i 1990-årene anslått å være den aller største kinesiske triade i verden. Den ble dannet mot slutten av den kinesiske borgerkrig av tidligere tilhengere av Kuomintang; folk som var på flukt fra det kinesiske kommunistpartis fremrykkende partihær.

Den antas (2009) å ha over 10&nbsp;000 medlemmer i Folkerepublikken Kina, Macao, Taiwan, Australia, Canada, USA, i mange EU-land, Russland, Filippinene og Japan. 

I 1997 fant det sted en rekke angrep knyttet til triaden, og de kostet 14 mennesker livet. Angrepene skyldtes at de to mindre kinesiske triader *Soi Fong* og *Water Room* gikk inn for å bryte 14Ks dominans. 

Det påfølgende år drepte et formodet lokalt 14K-medlem en portugisisk fengselsbetjent og såret en annet på en gatekafé i Macao. 

I 1999 dømte en portugisisk domstol 14K-lederen Wan Kuok-koi (også kjent som «Brukket tann»-Koi) til 15 års fengsel etter å ha kjent ham skyldig i en rekke lovbrudd. Hans 14K-bande ble anklaget for «drive-by shooting», bilbombeangrep og andre attentater. Syv andre anklagede fikk lavere straffer. 

Ifølge forfatteren Berndt Georg Thamm skal det bestå økonomiske bånd mellom 14K og det kinesiske hemmelige politi. 

## Litteratur
* Berndt Georg Thamm: *Drachen bedrohen die Welt: chinesische organisierte Kriminalität (Triaden).* Verlag Deutsche Polizeiliteratur, Hilden/Rhld. 1996, ISBN 3-8011-0323-4
Den primitive Rite av Memphis-Misraim

**Den primitive Rite av Memphis-Misraim** er et høygradsystem innenfor frimureriet, som ble etablert i 1889. Systemet oppstod som en sammenslåing av de to tidligere høygrads-systemene *Riten av Misraïm* og *Riten av Memphis*. 

Systemet anser menn og kvinner som likeverdige. Begge kjønn blir tatt opp som medlemmer, og riten er derfor en irregulær retning innen frimureriet. 

## Den primitive rite av Misraïm
Denne riten ble grunnlagt i Venezia i 1805, og bestod av et komplekst system med 90 grader. På denne tiden søkte man etter frimureriets opprinnelse i de egyptiske mysterier. James Andersons verk *The Constitutions of the Free-Masons* (1725) og *De gamle plikter* hadde gitt støtet til en legende om at forløperne til det moderne frimureriet deltok i byggingen av de egyptiske pyramidene. 

Viktige impulser for denne riten var *Det egyptiske frimureri*, som ble grunnlagt i 1775 av Alessandro Cagliostro. Ordenen aksepterte både kvinner og menn som medlemmer. Mellom 1767 og 1775 hevdet Cagliostro å ha oppdaget det såkalte *Arcana Arcanorum* i London, et manuskript som skildret en serie egyptiske ritualer, og på dette grunnlag opprettet Cagliostro et rituelt system bestående av tre grader. I 1788 innviet han Sir Knight Luigi d’Aquino, som var bror til stormesteren av frimureriet i Napoli, i systemet. Ordenen bredte seg raskt i Milano, Genova og Napoli.

Mellom 1803 og 1805 ble brødrene Joseph Marc og Michél Bédarride innviet i systemet, og i  1805 grunnla de Riten av Misraïm. Etterhvert betraktet de seg som etterfølgere av tempelridderordenen og rosenkorsordenen. På grunn av sine anti-klerikale og republikanske tendenser, vakte de interesse hos medlemmer av Jakobinerklubben og Carbonariene. Dette førte til at ordenen ble forbudt i 1817, og frem til 1881 opplevde ordenen en medlemsflukt.

I begynnelsen av 1800-tallet ble ordenen introdusert i Frankrike, og i 1817 sendte den en søknad til Den franske Storlogen *Grand Orient* om å bli anerkjent som en legitim grein av frimureritet. Søknaden ble avslått, delvis fordi ordenens egyptiske opprinnelse ikke var blitt bevist, og delvis fordi 68 av ordenens 90 grader allerede eksisterte og ble praktisert av andre høygradssystemer som var underlagt *Grand Orient*.

Marc Bedarride publiserte i 1835 en beskrivelse av ordenens legende i to bind. Myten om dens egyptiske opprinnelse var omstridt, og frimureren Robert Macoy som var en sentral skikkelse i *Order of the Eastern Star* og *Order of Aramanth*, beskrev i 1871 ordenslegenden som *«en ren romanfortelling, fylt med barnsligheter»*. 

Selv om man benekter ritualenes egyptiske opprinnelse, er de likevel interessante som dybdepsykologiske og symbolske fremstillinger av temaene død og oppstandelse, som går igjen innenfor alle retninger av frimureriet. Det mytologiske temaet er guden Osiris, som drepes og parteres av Typhon; døden, oppstandelsen og overvinnelsen av døden, representert ved Osiris, og gudinnen Isis som setter sammen igjen delene av den drepte guden.

Høygradene var inndelt i fire kategorier &ndash; symbolske, filosofiske, mystiske og kabbalistiske, som igjen var inndelt 17 klasser.

## Referanser
Yang Fuqing

**Yang Fuqing** (kinesisk: 楊輔清, født i Meizhou i provinsen Guangdong i Kina, selvmord 1874 i Kina) var en opprørsleder under de midtre og sene faser av Taipingopprøret mot Qing-dynastiet. 

Yang Fuqing stiftet en kinesisk kriminell bande i Los Angeles i California i 1866. 

I 1858 beseiret Yang Fuqing Wei June, som overgav seg til Qing-regjeringen, og okkuperte Chizhou for Taiping. 

I 1864 endte Taipingopprøret i nederlag i Nanjing, og Yang flyktet til Amerika fra Shanghai på et skip.

Yang vendte tilbake til Kina og ble arrestert under beleiringen av Fuzhou i 1874. Han sluttet seg senere til Green Standard Army og organiserte en anti-Qing-spionasjegruppe. Den ble etterhvert avslørt av oberst Wei June og brigadegeneral Ma Zongher. 

## Litteratur

*Jonathan D. Spence: *God's Chinese Son*. 1996 Norton
Spicheren (Gimlemoen)

**Spicheren** er et område (sannsynlig 2–300 dekar (mål) i størrelse) som tidligere var inngjerdet og en del av forsvarets område på Gimlemoen i Kristiansand i Vest-Agder. Gimlemoen var en militærleir hvor Hæren hadde befalsskole for infanteriet og i en periode krigsskole. Spicheren var et utmarksområde med åpent lende mellom Gimle gård og Oddernes kirke. Gimlemoen var i området mellom Spicheren og boligområdet Gimlevang. I dag er Universitetet i Agder på stedet militærleira var.

Spicheren ble brukt av forsvaret og ble også brukt sivilt til spesielle formål. Skiskole og arrangementer på Sankthansaftener var blant de sivile arrangementene på stedet tidligere. Området hørte til Oddernes kommune frem til kommunen ble innlemmet i Kristiansand i 1965. Fra ca. 1970 er området gradvis tatt i bruk til sivile formål. Kristiansand katedralskole og Kristiansand handelsgymnas var de første som fikk ny plassering der. Gimlehallen er en stor treningshall på Spicheren som brukes til messer, konserter og andre arrangementer i tillegg til idretten. Etterhvert er området etter 1970 også tatt i bruk til andre formål med nye bygninger, og i dag er det svømmehall, butikk og annen næringsaktivitet på stedet.

## Navnet
Spicheren har sitt navn etter den franske kommunen Spicheren, som ligger i Moselle i Lorraine-regionen. Den var åsted for et voldsomt slag mellom franske og tyske styrker den 6. august 1870 (under den fransk-prøyssiske krig) hvor det 2. franske korps under general Frossard måtte trekke seg tilbake. På fransk side mistet 249 offiserer og 3&nbsp;829 underoffiserer og soldater livet, på prøyssisk side 223 offiserer og 4&nbsp;648 soldater. Dermed åpnet veien seg for de prøyssiske styrkene via Metz til Paris. Mens Gimlemoen var militært øvingsområde og hadde underoffisersskole (fra 1890-tallet), var Spicheren åsted for undervisning og trening, og slaget ved Spicheren var en del av datidens pensum for militært befal og offiserer.

## Eksterne lenker
* Spicheren treningssenter
* Spicheren svømmehall
* Klatring og svømming for familier på Spicheren  www.visitnorway.no
Blandingsdemokrati

Et **blandingsdemokrati**, også kalt **deltakerdemokrati** er en demokratisk styreform som er dels representativt, men der folket har muligheter til direkte politisk innflytelse utenfor valgene til de representative organene. Dette kan blant annet omfatte initiativrett og direkte innflytelse i offentlig budsjettering.

Flere europeiske land har representativt demokrati, men med mulighet for direkte folkeavstemninger om populære saker. Norge er ikke et av dem. I Latvia er  underskrifter nok til å foreslå en sak for parlamentet, som deretter kan ende med folkeavstemning. I Litauen trengs det  underskrifter (innen to måneder) for at parlamentet skal ta opp en sak, mens med  underskrifter innen tre måneder kan en sak sendes til folkeavstemning. Vedtaket er kun gyldig dersom oppslutningen ved valget er over 50 prosent.

Et deliberativt demokrati er kompatibelt både med direkte og representativt demokrati, og kan være en form for blandingsdemokrati basert på samtale og kunnskap. Borgere, eksperter, og politikere sammen forsøker å oppnå konsensus, og utøvelse av makt rettferdiggjøres på bakgrunn av en offentlig diskusjon. Avgjørelser tas ved direkte valg, eller ved forhandlinger der forskjellige interessegrupper presenter sitt syn og politikernes oppgave er å finne den løsningen som er best, eller minst dårlig, for alle. Jürgen Habermas har vært en filosofisk og sosiologisk bidragsyter til samtaledemokrati.

## Referanser
Backyard Babies

**Backyard Babies** er et svensk rockeband. De feiret i 20-årsjubileum i 2009. Bandet har hatt en rekke konserter, og har gitt ut flere plater.

## Eksterne lenker
* 
* 
*
Cheng Zhengkui

**Cheng Zhengkui** (kinesisk: 程正揆; pinyin: *Chéng Zhèngkuí*, Wade-Giles: *Ch'eng Cheng-k'ui*, kalt *Ruibp*, født ca. 1604 i Xiaogan i provinsen Hubei i Kina , død 1670) var en kinesisk dikter og maler som spesialiserte seg på landskapsmaleri. Han virket under Qing-dynastiet (1644&ndash;1912).

Cheng gikk i skole hos Dong Qichang og samarbeidet med Kun Can.

## Referanser
Dr. Jekyll and Mr. Hyde (1931)

***Dr. Jekyll and Mr. Hyde*** er en amerikansk skrekkfilm fra 1931 regissert av Rouben Mamoulian. Hovedrollen spilles av Fredric March. Filmen er basert på Robert Louis Stevensons roman med samme tittel, som er historien om en mann som når han tar en bestemt drikk han har blandet, forandres fra en snill og saktmodig vitenskapsmann til en ubehøvlet og gal drapsmann. Handlingen foregår i London på 1800-tallet.

## Handling
Filmen forteller historien om Dr. Jekyll (Fredric March), en snill doktor som eksperimenterer med medisiner fordi han er sikker på at det i alle menn finnes impulser til både godt og vondt.

Dr. Jekyll utvikler en drikk som slipper løs den onde sida i seg, og da blir han drankeren og kvinnejegeren Mr. Hyde. Jekyll blir fort hekta på drikken og mister kontrollen over den voldelige og ustabile Mr. Hyde.

## Medvirkende
* Fredric March som Dr. Henry Jekyll / Mr. Edward Hyde
* Miriam Hopkins som Ivy Pearson
* Rose Hobart som Muriel Carew
* Holmes Herbert som Dr. Lanyon
* Halliwell Hobbes som Brig. Gen. Danvers Carew
* Edgar Norton som Poole, butlern til Jekyll
* Tempe Pigott som Mrs. Hawkins som Ivy leier hos

## Priser og nominasjoner
**Fått**
* Oscar for beste skuespiller i hovedrolle: Fredric March; uavgjort med Wallace Beery for *[[The Champ]]*; 1932.
* Filmfestivalen i Venezia: seeravstemning; best likte skuespiller: Fredric March; mest originale filmhistorie: Rouben Mamoulian; 1932.

**Nominert**
* Oscar for beste Cinematografi: Karl Struss; beste adapterte manus: Percy Heath og Samuel Hoffenstein; 1932.

## Referanser




## Eksterne lenker
*
Ma Yuan

**Ma Yuan** (kinesisk: 马远; pinyin: *Mǎ Yuǎn*, født 1160–1165 i Qiantang i Kina, død 1225) var en innflytelsesrik kinesisk maler hvis arbeider, sammen med Xia Guis malerkunst, utgjør grunnlaget for skoleretningen Ma-Xia innen kinesisk malerkunst. 

Ma Yuan malte av og til blomster, men han er best kjent for landskaper. Hans lyriske og romantiske stil dannet modell for mange senere malere. Han var en mester innen genren *«etthjørne»*komposisjoner, i den grad at han fikk tilnavnet «Etthjørne-Ma». Denne genren innen landskapsmaleriet kjennetegnes av asymmetriske komposisjoner som er delt diagonalt, med det meste av motivet utspringende fra ett hjørne. Hans mest kjente verk er *«[[Gående på en fjellsti om våren]]»*.

## Referanser


## Litteratur

*Ronald Ossory Dunlop: *Landscape Painting: Ma Yuan to Picasso* (London 1954)

## Eksterne lenker
* Ma Yuan: “Walking on a mountain path in spring”
Wang Xizhi

**Wang Xizhi** (kinesisk: 王羲之, pinyin: *Wáng Xīzhī*, Wade-Giles: *Wang Hsi-chih* (303–361) var en kinesisk kalligraf, av mange ansett som den fremste noensinne. Man var en mester i alle kalligrafiske stiler, men er best kjent for sin *xingshu* skrivestil.

Xizhi ble født i 303 i Linyi i provinsen Shandong i Kina. Han gikk først i lære hos sin far, og senere hos den berømte kalligrafen Wei Shuo (kalt *Fru Wei*).

Ingen av hans originalverker er bevart, men derimot finnes flere kopier som kan anses å ligge originalet svært nær. Han tilbragte størstedelen av sitt produktive liv i dagens Shaoxing i Zhejiang, og fikk sju barn som alle vokste opp til å bli store kalligrafer. Den mest kjente av dem var den yngste sønnen, Wang Xianzhi.

Xizhi behersket ikke kun de vanlige kalligrafiske stilene på mesterlig nivå, han var også opphavet til skrivestilen Xingshu, også kalt løpende stil, som var en forenkling av standardstilen. Denne stilen ble til ved at han hadde en mer avslappet teknikk og mindre spenningen i arrangementet av strekene i standardstilen. Han lot penselen bevege seg lett og raskt fra ett ord til et annet, uten at det gikk ut over lesbarheten for lese- og skrivekyndige. Xingshu befestet seg mot slutten av Han-dynastiet og ble hovedinspirasjonen til kalligrafi som egen kunstform.

Wangs i dag mest kjente verk er *[[Forord til dikt skapt ved Orkidépaviljongen]].*

## Referanser
Wang Xianzhi

**Wang Xianzhi** (kinesisk: 王獻之, pinyin: *Wáng Xiànzhī*; født 344 i Shaoxing i Kina; død 386) var en av Kinas mest betydelige kalligrafer. Han var syvende og yngste sønn til den berømte kalligrafen Wang Xizhi. Under Tang-dynastiet ble de ansett å være på samme høye nivå.

Xianzhi og hans far Xizhi var de største eksponentene for kalligrafi på 300-tallet. Få av originalverkene deres har overlevd, men det er laget avtrykk av de skriftene de graverte på steintavler og treblokker. Mange store kalligrafer har imitert stilen deres men ingen skal ha klart å overgå dem.

## Referanser


## Eksterne lenker
* Wang Xianzhi Calligraphy
* Luo Shen Fu Shi San Hang
Ian Fairweather

**Ian Fairweather** (født 29. september 1891, død 20. mai 1974) var en britiskfødt australsk maler. Han ble født i Skottland og flyttet til Melbourne i februar 1934. Han er ansett som en av de viktigste australske malerne noensinne. Han var kjent for kombinere vestlige og asiatiske elementer i sitt arbeid.

## Referanser
Realpolitikk

**Realpolitikk** er politikk som i motsetning til moralpolitikk søker å nå sine overordnede mål gjennom kompromisser basert på praktiske betraktninger og overveielser av makt i motsetning til idealer, moral og prinsipper.

Hvis man som politiker har en realpolitisk eller pragmatisk tilgang til politikk vil det altså si at man er innstilt på at man ikke kan få igjennom alle sine synspunkter, men at man som ledd av et kompromiss må gi avkall på noe, på samme måte som de øvrige partier innenfor kompromisset. Realpolitikk brukes i større grad innenfor diplomatiet og utenrikspolitikken, hvor en stat som bruker realpolitikk gjerne er ensidig opptatt av egne nasjonale maktpolitiske interesser, og dyrker disse på en effektiv og hensynsløs måte. Det motsatte av realpolitikk er moralpolitikk eller ideologisk politikk, hvor den amerikanske presidenten Jimmy Carter er regnet som dens fremste talsmann. 

Den tyske rikskansleren Otto von Bismarck ord fra 1867 om politikk, «det muliges kunst», uttrykker kort og klart hva realpolitikken innebærer. Foregangsmenn innenfor realpolitikk er blant andre Niccolò Machiavelli, Armand-Jean du Plessis de Richelieu, Klemens von Metternich og Otto von Bismarck. I nyere tid har den amerikanske sikkerhetsrådgiveren og utenriksministeren Henry Kissinger blitt sett på som en talsmann for realpolitikk.

## Litteratur
*
Greåker fort

__NOTOC__


**[[Greåker fort]]** ligger dominerende til på en skarp kolle over Greåker sentrum i Sarpsborg kommune. Greåker fort var i kamp under andre verdenskrig ved den tyske invasjonen av Norge.

## Greåker batteri 1903
Allerede under usikkerheten rundt unionssituasjonen ble det i årene 1902-03 anlagt et batteri på kollen. Batteriet var innrettet som en platting med et lavt brystvern med plass for fire 10,5&nbsp;cm feltkanoner fra Posisjonsartilleriet. Mellom standplassene var det innredet fem dekningsgroper med ammunisjonsnisjer i brystvernet. En antar at batteriet lå omtrent der geværgalleriet er nærmest Rolvsøysund bru.

## Oppgradert til fort 1908
Etter Karlstadforliket ble flere av de mer østlig liggende befestinger langs Haldenvassdraget demolert. Befestningene på Greåker fikk større betydning og ble kraftig utvidet med innsprengte mannskapsrom og to 12&nbsp;cm Schneider-Canet L40 M/1902 tårnkanoner nedsprengt på toppen. Kanonene ble hentet fra Hjelmkollen fort som ble nedlagt og demolert i 1906. Kanone hadde en skuddvidde på ca. 11 000&nbsp;m. Rundt kanten av kollen mot Greåker og flere steder mot øst ble det anlagt overbygde geværgallerier for infanteri til nærforsvar. Det ble anlagt lyskasterstilling, forlegningsrom, ammunisjonsrom og kjøkken. Fra vest ligger en dyp skjæring inn i kollen med porter inn til de innsprengte underjordiske mannskapsrom og magasiner og med innvendige trapper opp til kanonene i sine stålkupler.  Hele anlegget var omgitt av en bred piggtrådsperring. Anlegget stod klart som fort i 1908. Fortet ble stilt i reserve i 1933.

## Trefningen ved Greåker fort
Under invasjonen i 1940 ble fortet bemannet med 85 mann. Tyske styrker kom fra Solli, langs Visterflo, frem til Rolvsøysund bro den 13. april. Det kom til kamper som varte i to timer. Det ble løsnet rundt 6000 skudd fra fortet, før fortet måtte overgi seg. Motstanden skal ha vært heller svak på grunn av dårlig vedlikeholdt utstyr og manglende trening. 
Omtrent 28 tyske soldater ble drept under kampene og et stort antall ble såret. (Dette er omstridt, det døde en tysk soldat av betennelse i et sår den 15. april. På Fredrikstad sykehus var han den eneste som døde med "adresse" Greåker fort.) To norske soldater ble nær truffet og ukjent antall sivile ble såret. 

## I dag
Etter krigen ble området brukt som lager og møteplass ved mobilisering. Det ble nedlagt tidlig på 1990-tallet. I dag er skytset fjernet, fortet er gjenmurt og fredet, og det ligger som friområde i boligfelt.

## Referanser

## Litteratur
* Nasjonale Festningsverk: *Grensebefestningene i Østfold og Akershus 1905*, «Greåker fort» s. 28-29. 2005. (Kartet her er feil idet det viser fire tårnkanoner på fortet og teksten er delvis en sammenblanding av batteriet og fortet.)

## Eksterne lenker
* 
* 
Skråfoto av Greåker fort med geværgalleri og kanonbrønner
Xu Wei

**Xu Wei** (kinesisk: 徐渭; pinyin: *Xú Wèi*, Wade-Giles: *Hsü Wei*; født 1521, død 1593) var en berømt kinesisk maler, dikter og dramatiker under Ming-dynastiet.

Han virket i Shaoxing i Zhejiang.

## Skrifter
* *Xu Wei ji*. Zhonghua shuju 1983

## Referanser


## Litteratur
*Liang and Goodrich in Goodrich and Fang, *Dictionary of Ming Biography 1368-1644*, Columbia University press, New York, 1976, vol. 1, pp.&nbsp;609–612.
*Bruce E. Carpenter, 'Cruelty and Genius: Poems of Hsü Wei', *Tezukayama University Review* (Tezukayama Daigaku Ronshu), Nara, Japan, 1979, no. 26, pp.&nbsp;16–36. ISSN 0385-7743
*Yu Jianhua and Chen Sunglin, *A Complete Collection of Chinese Paintings* (Zhongguo huihua chuanji) Zhejiang Peoples' Art Press, 2000, vol. 15, pp.&nbsp;1–51.
*Ma Liangchun and Li Futian, *Encyclopedia of Chinese Literature*, vol. 7, p.&nbsp;4904. 
*Shen Moujian, *Encyclopedia of Chinese Artists* (Zhongguo meishu jia renming cidian), Shanghai, p.&nbsp;73.
*Zhang Xinjian , *A Preliminary Study of Xu Wei* (Xu Wei lungao), Wenhua yishu Publishing Co., Beijing, 1990.
Estadio Coliseum

**Coliseum Alfonso Pérez** er et fotballstadion i Getafe, sør for Madrid. Dette er hjemmebanen til La Liga-laget Getafe CF.

## Historikk
Anlegget ble åpnet i 1998 og var oppkalt etter Alfonso Pérez, tidligere landslagsspiller som var født i Getafe, men som aldri har spilt for Getafe CF. I 2023 ble navnet hans fjernet fra stadionnavnet da han kom med nedlatende kommentarer om kvinnelige fotballspillere. 

Siden åpningen har stadionet blitt utvidet og har per august 2025 kapasitet på . Getafe har sjeldent full utsolgt stadion under kamper og for 2024/25 sesongen var snittet 11456 tilskuere per seriekamp.

I 2022 inngikk klubben en kontrakt med byrådet om å bruke og drifte stadionet for 40 år. I avtalen skal klubben årlig bidra med  Euro til grasrotfotball i byen.

I 2023 startet en større oppgradering av stadionet og området rundt. Det er planlagt å bli ferdig i 2026 og skal øke kapasiteten til  samt ha tak over alle tribunene, flere VIP-losjer, store skjermer og en helhetlig fasade.

## Større arrangementer
I 2010 ble finalen i Mesterligaen i fotball for kvinner spilt her.

## Referanser


## Eksterne lenker
*
Hjelmkollen fort

**Hjelmkollen fort** ligger på en markert kolle like øst for den gamle Svinesundsbroen i Halden kommune. 

Som en følge av den usikre situasjonen før Unionsoppløsningen på begynnelsen av 1900-tallet ble fortet anlagt i 1902-03 som et fremskutt fort mot Sverige. Hovedskytset var to Schneider-Canet L40 M/1902 12&nbsp;cm tårnkanoner. Disse var nedsprengt i fjell med underliggende bunkere. I tillegg to mitraljøsestillinger og en rekke mindre stillinger til nærforsvar. 
Fortet dekker innseilingen til Halden og det gamle fergestedet ved Svinesund, mens broen ble bygget først i 1946.

Hjelmkollen fort var underlagt Fredriksten festning i Halden. 

Etter Karlstadforliket i 1905 ble kanonene fjernet og anlegget demolert sommeren 1906. Kanone ble remontert på det nybygde Greåker fort.

Ved okkupasjonen under andre verdenskrig tok de tyske styrkene anlegget i bruk. Anlegget er nå fredet og fortsatt eid av Forsvaret. 

Det er skiltet sti fra platået på østsiden av gamle Svinesundsbro.

## Referanser

 
## Eksterne lenker
* 
*
La noche es para mí

**«La noche es para mí»** («Natten er for meg») var Spanias bidrag til Eurovision Song Contest 2009. Sangen ble fremført av Soraya. Den er skrevet av Irini Michas, Dimitri Stassos, Jason Gill og Felipe Pedroso. 

## Bakgrunn
I 2007 ble sangen skrevet som «Αυτά που ξέρεις» («Afta Pou Ksereis»), på gresk. Den ble tilbudt til Elena Paparizou, men hun ville ha pop/rock-temaer til sitt neste album. Den ble da tilbudt til Maro Lytra, men hun ville heller ikke ha den. Chrispa, en gresk sanger vurderte om hun skulle ha den i den greske nasjonale finalen til Eurovision Song Contest, men så ble sangen omskrevet til engelsk og spansk. Soraya vant med sangen i den spanske nasjonale finalen.

## Eksterne lenker
* Spania i Eurovision Song Contest 2009
Egon Bahr

**Egon Karl-Heinz Bahr** (1922–2015) var en tysk journalist og politiker (SPD).  Sammen med Willy Brandt utformet Bahr Forbundsrepublikken Tysklands (Vest-Tysklands) forsoningspolitikk mot Øst-Europa, den såkalte *[[Ostpolitik]]*. Bahr var opphavsmannen til formelen ''forvandling gjennom tilnærming'', som beskrivelse for en metode for normalisering av det daværende forholdet mellom Øst- og Vest-Tyskland. 

## Biografi
Egon Bahr ville studere musikk i 1940, men ble nektet en studieplass på grunnlag av at han hadde en jødisk mormor. I stedet for musikk studerte Bahr til *Industriekaufmann*, og i perioden 1944–1945 arbeidet han ved Rheinmetall-Borsig før han deretter begynte å arbeide som journalist i Berlin hos blant andre Berliner Zeitung. I perioden 1948 til 1950 arbeidet han som korrespondent for Tagesspiegel i Hamburg og Bonn. 

I 1956 ble Bahr medlem av SPD. I 1960 ble han ansatt ved Berlins offisielle informasjonsavdeling, under den daværende borgermester Willy Brandt. Brandt og Bahr ble siden politikerduoen som skapte det politiske begrepet Ostpolitik, hvor Vest-Tyskland nærmet seg Østblokken med DDR fra 1970-tallet og fremover. Bahr fulgte med Brandt da sistnevnte bestemte seg for å satse på en rikspolitisk karriere fra 1966. Etter dette arbeidet han ved det vesttyske utenriksdepartementet.

I 1969 ble SPD nytt regjeringsparti etter den store koalisjonen, og Bahr kunne da sammen med Brandt virkeliggjøre Ostpolitik. I 1970 ble det innledet forhandlinger med Sovjetunionen og DDR med Bahr som vesttysk representant. Bahr gjorde fremgang i denne rollen med Moskvaavtalen i 1970, Transitavtalen med DDR i 1971 og grunnlagsavtalen mellom Vest-Tyskland og DDR i 1972. Bahr ble i ettertid omtalt som «..ekstremt dyktig og sikker» av Henry Kissinger ved avtalen i 1971. Fra et utgangspunkt hvor Vest-Tyskland og DDR stod langt fra hverandre ved det første møtet i 1970, tok det bare to år før Bahr og Michael Kohl fra DDR skrev under på grunnlagsavtalen.

I 1973 ble Bahr tildelt Bundesverdienstkreuz for sin og Brandts Ostpolitik, som hadde ledet til avspenning mellom vest og øst samtidig med at det hadde skjedd en tilnærming til DDR. I perioden mellom 1972 til 1974 var han minister for særlige oppgaver. Bahr var en av Willy Brandts nærmeste rådgivere, og stod ham nærmest når det kom til spørsmål vedrørende østpolitikken. Da Brandt måtte gå av som kansler på grunn av Guillaume-skandalen var det ventet at også Bahr ble tvunget til å gå av, men Brandts etterfølger Helmut Schmidt utnevnte ham i stedet til minister for økonomisk samarbeid. Først etter valget i 1976 forlot han regjeringen.

I 2002 ble Bahr valgt til æresborger av Berlin. I mars samme år ble han også utnevnt til kommandør med stjerne av Den Kongelige Norske Fortjenstorden.

## Referanser


## Litteratur
* 

## Eksterne lenker
* 
* 
* 
*
Øysteinstul stasjon

**Øysteinstul stasjon** er en jernbanestasjon på Sørlandsbanen, mellom Kongsberg og Hjuksebø. Stasjonen ligger øst for Notodden; 11 km unna langs vei (hvorav 4 km på skogsbilvei). Stasjonen ble bygget i 1920 da jernbanelinjen mellom Kongsberg og Hjuksebø ble tatt i bruk, og avbemannet i 1968. Etter at persontrafikken ble nedlagt 28. mai 1989 brukes stasjonen som fjernstyrt kryssingsspor. Stasjonen har et sidespor.

Privet og uthus ble revet ca 2020.

På 1950- og 1960-tallet gikk det i helgene på vinterstid skitog hit fra Skien og Notodden. Enkelte helger kunne så mange som to tusen skiturister reise til stasjonen for å gå på ski i området.

Vokterboligen på stasjonen (tegnet av Eivind Gleditsch og Gudmund Hoel) er fredet i Nasjonal verneplan for kulturminner i jernbanen.

## Galleri

Sporområde mot syd.jpg|Sporområde mot syd
Oysteinstul stasjon, sporveksel 2 (Km 125,2091).jpg|Sporområdet sett mot nord
Stoppbukk spor 3.jpg|Spor 3, sidespor med stoppbukk
Øysteinstul stillverk.jpg|Stillerverket på Øysteinstul stasjon


## Referanser


## Litteratur
* 
* 

## Eksterne lenker

*
Quick Style

**Quick Style**, tidligere kjent som **Quick**, er en hiphop-dansegruppe. Gruppen ble etablert i 2006 og består av tre dansere. Gruppen vant andre sesong av TV 2-programmet *[[Norske Talenter (sesong 2)|Norske Talenter]]* i 2009.

## Bakgrunn
Gruppen ble startet av tvillingene Suleman og Bilal Malik sammen med barndomsvennen Nasir Sirikhan i 2006. I senere tid har gruppen utvidet seg med flere dansere, deriblant Kim Daniel Eriksen, som var med i *Norske Talenter* 2009. 

Både tvillingene og Sirikhan startet dansekarrierene sine på ungdomshuset X-Ray på Holmlia i Oslo. Der var de med i dansegruppa Dancing Youth (Da-Yo) til de bestemte seg for å etablere sin egen dansegruppe. Da-Yo blir regnet som en av Norges første hiphop-dansegrupper, og har en egen showgruppe som heter Cre-8. Cre-8 var også med i Norske Talenter, men måtte se seg slått av sine tidligere elever fra Quick.

Sommeren 2008 vant to av gruppens medlemmer, tvillingene Suleman og Bilal Malik verdensmesterskapet i hiphop-duo i Tyskland. Samme sommer vant dansegruppen Quick norgesmesterskapet i hiphop-show.

I 2012 endret de navn fra Quick til Quick Style. De har senere blant annet jobbet som dansere for Karpe. De medvirket på Karpe-låten «Piya Piya Calling», og vant for den P3 Gull 2024 i klassen årets låt med blant andre Karpe.

## Norske Talenter

## Gruppens medlemmer
* Suleman Malik 
* Bilal Malik 
* Nasir Sirikhan
Manager: Ibrar Malik

## Referanser


## Eksterne lenker
*